**Felügyelő Bizottsági jegyzőkönyvek**

**1/2021.(II.17.) FB számú felügyelő bizottsági határozat:**

A Debreceni Képző Központ Oktatási Szolgáltató Nonprofit Korlátolt Felelősségű Társaság Felügyelőbizottsága az üzleti tervet elfogadja, illetve azt elfogadásra javasolja.

**2/2021.(V.18.) FB számú felügyelő bizottsági határozat:**

A Debreceni Képző Központ Oktatási Szolgáltató Nonprofit Korlátolt Felelősségű Társaság Felügyelőbizottsága javasolja a taggyűlésnek, hogy a 2020. évi számviteli törvény szerinti beszámolót – a jelen jegyzőkönyvhöz csatolt mérleg, eredmény-kimutatás és kiegészítő melléklet alapján – 862.575 e Ft mérlegfőösszeggel és 77.734 e Ft mérleg szerinti eredménnyel elfogadja, azzal, hogy a társaság az eredménytartalék terhére számolja el az eredményt.

**3/2021.(V.18.) FB számú felügyelő bizottsági határozat:**

A Debreceni Képző Központ Oktatási Szolgáltató Nonprofit Korlátolt Felelősségű Társaság Felügyelőbizottsága javasolja a taggyűlésnek a társaság új, módosításokkal egységes szerkezetbe foglalt társasági szerződésének elfogadását.

**4/2021.(VI.16.) FB számú felügyelő bizottsági határozat:**

Az FB javasolja a Debreceni Képző Központ Nonprofit Kft. taggyűlésnek, hogy fogadja el a Társaság UniCredit Bank Hungary Zrt-vel 20 millió forint keretösszeg erejéig bankgarancia szerződésének megkötését.

**5/2021.(VII.09.) FB számú felügyelő bizottsági határozat:**

Az FB írásbeli szavazással akként döntött, hogy elfogadja a társaság résztulajdonában álló debreceni 11113 hrsz-ú „középiskola” megnevezésű, 2 ha 1709 m2 területű, a valóságban Debrecen, Budai Ézsaiás u. 8/A. szám alatti ingatlan megvásárlására vonatkozó Debrecen Megyei Jogú Város Önkormányzata által tett vételi ajánlatot, és javasolja a vételi ajánlat közgyűlés általi elfogadását.

**Taggyűlési jegyzőkönyvek**

**227/2021. (II.26.) PM határozat:**

Elfogadja a 100 %-os önkormányzati tulajdonú korlátolt felelősségű társaságok, és a közvetett önkormányzati tulajdonú nonprofit gazdasági társaságok, valamint elfogadásra javasolja a többségi önkormányzati tulajdonú gazdasági társaságok 2021. évi üzleti tervét az 1-15. mellékletek szerint, a költségvetésben elfogadott támogatások figyelembevételével.

**605/2021. (V.25.) PM határozat:**

Mint a Debreceni Képző Központ Oktatási Szolgáltató Nonprofit Kft. egyedüli tagja jóváhagyja a Társaság 2020. évi számviteli törvény szerinti beszámolóját a melléklet szerinti 862.575,- e Ft mérlegfőösszeggel, valamint 77.734,- e Ft adózott eredménnyel azzal, hogy a Társaság az adózott eredményt az eredménytartalék javára számolja el.

**15/2021. (VI.24.) közgyűlési határozat:**

A Debreceni Képző Központ Nonprofit Kft. működését érintő egyes döntések meghozataláról

A Közgyűlés, mint a Debreceni Képző Központ Nonprofit Kft. egyedüli tagja úgy dönt, hogy a Társaság kössön az UniCredit Bank Hungary Zrt.-vel 20 millió forint keretösszeg erejéig bankgarancia szerződést a forgalomtechnikai tevékenységével összefüggésben megkötésre kerülő szerződések biztosítéka érdekében.

**42/2021. (VII.22.) közgyűlési határozat:**

Debrecen Megyei Jogú Város Önkormányzata Közgyűlése, mint a Debreceni Képző Központ Nonprofit Kft. egyedüli tagja elfogadja – Debrecen Megyei Jogú Város Önkormányzatának a 780/2021. (VII.07.) PM határozat alapján – a debreceni 11113 hrsz-ú „középiskola” megnevezésű, 2 ha 1709 m2 területű, a valóságban Debrecen, Budai Ézsaiás u. 8/A. szám alatti ingatlan Társaság tulajdonában lévő 305/1863-ad tulajdoni hányadára tett bruttó 382.656.000,- Ft összegű vételi ajánlatát.